text: [{"text_idx": "#000002", "text": "- Va\u0301ga kommuna er farin i\u0301 gongd vi\u00f0 arbei\u00f0i\u00f0 at menna vinnufer\u00f0avinnu"}, {"text_idx": "#000003", "text": "I\u0301 morgun kl. 7.00 stevndi fer\u00f0amannaskipi\u00f0 National Geographic Explorer inn a\u0301 Mi\u00f0va\u0301g. Umbor\u00f0 vo\u0301ru 115 fer\u00f0afo\u0301lk, og fo\u0301ru tey ymiskar u\u0301tfer\u00f0ir runt um i\u0301 Va\u0301gum, millum anna\u00f0 vi\u00f0 ba\u0301ti u\u0301t til Drangarnar og gongutu\u0301r u\u0301t i\u0301 Tr\u00e6lani\u0301pu. Ta\u00f0 er MB Tours sum, i\u0301 go\u0301\u00f0um samstarvi\u00f0 vi\u00f0 Giljanes bussar og a\u00f0rar lokalar veitarar i\u0301 oynni, skipar fyri u\u0301tfer\u00f0unum."}, {"text_idx": "#000005", "text": "Va\u0301ga kommuna: Skipi\u00f0 er eitt fyrstafloks rannso\u0301knarskip, vi\u00f0 pla\u0301ss fyri 148 fer\u00f0afo\u0301lkum i\u0301 81 kahu\u0301ttum, umframt manning."}, {"text_idx": "#000006", "text": "Saman vi\u00f0 menningarstovuni Visit Va\u0301gar, er Va\u0301ga kommuna farin i\u0301 gongd vi\u00f0 arbei\u00f0i\u00f0 at menna vinnufer\u00f0avinnu, og hugt ver\u00f0ur somulei\u00f0is eftir m\u00f8guleikanum at gera okkum galdandi fyri sm\u00e6rri fer\u00f0amannaskip av hesum slagnum."}, {"text_idx": "#000007", "text": "Hesi skip hava ikki no\u0301gv fer\u00f0afo\u0301lk, men tey hava sum oftast ta\u00f0 til felags, at tey hava sama a\u0301huga fyri t.d. s\u00f8gu, landafr\u00f8\u00f0i ella okkurt heilt tri\u00f0ja, og ynskja u\u0301tfer\u00f0ir sni\u00f0givnar vi\u00f0 teirra a\u0301huga fyri eyga. Og her hava vit no\u0301gv ymiskt at bjo\u0301\u00f0a, sigur Bjarni Prior, borgarstjo\u0301ri i\u0301 Va\u0301ga kommunu, sum saman vi\u00f0 Jo\u0301anis Albert Nielsen, formanni i\u0301 Vinnu- og havnanevndini, to\u0301ku i\u0301mo\u0301ti National Geographic Explorer ti\u0301\u00f0liga i\u0301 morgun."}, {"text_idx": "#000012", "text": "Fimm u\u0301tro\u0301\u00f0rarba\u0301tar selja a\u0301 Fiskamarkna\u00f0inum"}]